Diari Oficial de la Generalitat Valenciana


Sumario DOGV 5870, del 15-10-2008 (2008/11213)

RESOLUCIÓN de 26 de septiembre de 2008, del director general de Relaciones con Les Corts y Secretariado del Consell, de la Conselleria de Presidencia, por la que se dispone la publicación del convenio marco entre la Agència Valenciana de Salut y la Fundación Lluís Alcanyís de la Comunitat Valenciana para la prestación de asistencia sanitaria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Datos del documento

Número DOGV
:   5870

Fecha DOGV
:   15-10-2008

Sección del DOGV
:   III. ACTOS ADMINISTRATIVOS - C) OTROS ASUNTOS

Número del documento
:   2008/11775


Fecha del documento
:   26-09-2008

Organismo emisor
:   Conselleria de Presidencia

Tipo de documento
:   Resolución

Descriptores 

:   * Agencia Valenciana de Salud
    * cooperación administrativa
    * servicio sanitario
    * universidad
    * fundación

RESOLUCIÓN de 26 de septiembre de 2008, del director general de Relaciones con Les Corts y Secretariado del Consell, de la Conselleria de Presidencia, por la que se dispone la publicación del convenio marco entre la Agència Valenciana de Salut y la Fundación Lluís Alcanyís de la Comunitat Valenciana para la prestación de asistencia sanitaria. [2008/11198]  
L'Agència Valenciana de Salut i la Fundació Lluís Alcanyís de la Comunitat Valenciana han subscrit, després de la tramitació prèvia reglamentària, el 19 d'agost de 2008, el conveni marc per a la prestació d'assistència sanitària.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1124/2008, i que figura com a annex d'esta resolució.  
Valencia, 26 de setembre de 2008.- El director general de Relacions amb les Corts i Secretariat del Consell: Ángel Mompó Romero.  
Conveni marc entre l'Agència Valenciana de Salut i la Fundació Lluís Alcanyís de la Comunitat Valenciana per a la prestació d'assistència sanitària.  
València, 19 d'agost de 2008  
Reunits  
D'una part, Manuel Cervera Taulet, conseller de Sanitat, com a president del Consell d'Administració de l'Agència Valenciana de Salut, per raó de delegació per a la firma del present conveni per Acord del seu Consell d'Administració d'1 de febrer de 2007, publicat en el DOCV núm. 5453, de 19 de febrer de 2007.  
I d'una altra part, Francisco Tomás Vert, rector de la Universitat de València- EG, com a president de la Fundació Lluís Alcanyís de la Comunitat Valenciana, en nom i representació de la fundació d'acord amb el que establix l'article 20 dels estatuts de la fundació de 16 de gener de 2007.  
Ambdues parts, en la representació que tenen, es reconeixen la mútua capacitat legal suficient per a la firma del present conveni, i amb esta finalitat  
Manifesten  
I. Que correspon a la Conselleria de Sanitat, la promoció, prevenció i restauració de la salut en l'àmbit del territori de la Comunitat Valenciana, en l'exercici de les competències que té atribuïda esta comunitat autònoma en els articles 49.11 i 54 de l'Estatut d'Autonomia, i que un dels principis rectors que presidix tota la seua actuació és el de millorar, dia a dia, la qualitat de les prestacions d'atenció sanitària del Sistema de Salut de la Comunitat Valenciana entés com a això el conjunt de servicis preventius i de promoció i manteniment de la salut dirigits als ciutadans  
En este sentit, és l'Agència Valenciana de Salut, la que, de conformitat amb el que establix la Llei 3/2003, de 6 de febrer, d'Ordenació Sanitària de la Comunitat Valenciana, té atribuïdes les competències en matèria de sanitat i assistència sanitària a la dependència.   
II. Que la Fundació Lluís Alcanyís de la Comunitat Valenciana es constituïx com una fundació privada, sota la tutela del Protectorat de Fundacions de la Comunitat Valenciana, tenint com a objecte promoure, coadjuvar i fomentar l'exercici d'activitats docents teòriques i pràctiques de les ensenyances que s'impartixen per la Universitat de València - EG, amb la finalitat d'obtindre una completa formació del seu alumnat adequada a les necessitats socials de cada moment, així com col·laborar amb la universitat en la gestió d'activitats relacionades amb la prestació de servicis sociosanitaris. Amb esta comesa, la fundació actualment té encomanada la gestió, com a centre sanitari, de les clíniques odontològica i podològica de la Universitat de València - EG.   
III. Que per a millorar la qualitat de les prestacions d'atenció sanitària, els poders públics han d'impulsar la col·laboració i cooperació amb les entitats que tinguen entre els seus objectius la innovació, la investigació i la promoció de la salut, principi reconegut en la pròpia Llei 16/2003, de 28 de maig, de Cohesió i Qualitat del Sistema Nacional de Salut.  
IV. Que es produïx una confluència entre els objectius de les parts, per la qual cosa estan decidides a establir i intensificar relacions de col·laboració, com a via operativa idònia per a la consecució dels seus fins comuns, sobre la base del principi de respecte a l'autonomia de la voluntat de les parts com a criteri rector per a l'èxit d'una fructífera cooperació.  
Per tot això que s'ha exposat, les parts convenen subscriure el present conveni marc que està sotmés a les clàusules següents.  
Clàusules  
Primera. Objecte del conveni  
És objecte del present conveni marc la col·laboració entre l'Agència Valenciana de Salut i la Fundació Lluís Alcanyís de la Comunitat Valenciana per a la prestació d'assistència sanitària odontològica i podològica en les respectives clíniques de la Universitat de València - EG.   
En concret la prestació es durà a terme en les clíniques odontològica i podològica de la Universitat de València - EG per part dels seus professionals sanitaris, com també pels estudiants en pràctiques de la Universitat de València -EG.   
Segona. Obligacions de l'Agència Valenciana de Salut  
L'Agència Valenciana de Salut col·laborarà en la formació dels professionals de la Universitat de València - EG i dels estudiants en pràctiques que participen en les activitats objecte del present conveni.  
A més l'Agència cooperarà en la implantació experimental de determinats programes assistencials.   
Tercera. Obligacions de la Fundació Lluís Alcanyís  
A través de l'equip de professionals de la clínica odontològica i de la clínica podològica es duran a terme les activitats d'assistència sanitària en els àmbits que a continuació es relacionen:  
1. Assistència sanitària odontològica:  
- Cirurgia oral ambulatòria  
- Salut dental comunitària (Pla de Salut Bucodental Infantil)  
- Tractament d'ortodòncia subsegüent a la intervenció quirúrgica dels pacients amb llavi leporí o fissura palatina  
- Displàsies dentals greus  
- Altres propostes d'atenció odontològica a pacients de col·lectius especials que puguen plantejar-se en el futur  
2. Assistència sanitària podològica:  
- Tractament del peu diabètic als pacients derivats dels servicis hospitalaris o els centres d'especialitats  
- Desenvolupament i ampliació del concert sobre la prestació d'assistència podològica als pacients de l'Hospital Pare Jofré, actualment en vigor  
- Altres propostes d'atenció podològica que puguen plantejar-se en el futur  
3. Altres propostes assistencials que puguen elaborar-se en futurs convenis de col·laboració  
Estes activitats es duran a terme en els centres sanitaris gestionats per la Fundació Lluís Alcanyís de la Comunitat Valenciana.  
Quarta. Règim de participació de l'alumnat  
La Fundació Lluís Alcanyís de la Comunitat Valenciana fixarà els requisits que han de reunir els alumnes de la Universitat de València - EG, d'acord amb les disposicions vigents.  
Els tipus de pràctiques formatives que realitzen els estudiants, a l'empara del present conveni, podran ser pràctiques integrades en els plans d'estudis, de grau, postgrau, formació continuada i pràctiques voluntàries.  
L'alumnat no tindrà en cap cas vinculació o relació laboral amb l'Agència Valenciana de Salut i no podrà percebre cap retribució per les activitats a què donen lloc les pràctiques ni pels resultats que pogueren derivar-se'n.  
Cinquena. Comissió de seguiment  
A fi de garantir el compliment d'este conveni de col·laboració, es crea una comissió de seguiment integrada per quatre membres, dos en representació de l'Agència Valenciana de Salut i dos en representació de la Fundació Lluís Alcanyís de la Comunitat Valenciana.  
La comissió de seguiment pot reunir-se amb caràcter anual i sempre que ho sol·licite qualsevol de les parts. Està comissió tindrà com a funcions la proposta, seguiment i control de les actuacions que s'han de fer.  
Sisena. Vigència  
La duració del present conveni marc de col·laboració és de quatre anys a partir de la data en què es firme i es prorroga tàcitament pels mateixos períodes de temps.  
Setena. Resolució  
Són causes de resolució del present conveni marc el mutu acord de les parts, així com l'incompliment, amb la denúncia prèvia de qualsevol de les firmants, comunicada de forma fefaent com a mínim amb dos mesos d'antelació.   
I en prova de conformitat amb el que s'ha exposat i convingut, firmen el present conveni marc de col·laboració en triple exemplar en el lloc i la data assenyalats en l'encapçalament.  
Per l'Agència Valenciana de Salut: Manuel Cervera Taulet.  
Per la Fundació Lluís Alcanyís de la Comunitat Valenciana: Francisco Tomás Vert.